Гийом Аполинер
Океан от пръст

Превод от френски: Стефан Гечев, 1987

chitanka.info

Построих си дом сред Океана

Прозорците му са реки които от очите ми извират

Октоподи гъмжат навсякъде край високите стени

Чуйте как бие тяхното тройно сърце

И как с човки чукат по прозорците

                Къща влажна

                Къща гореща

                Пролет на страж на

                Лято насреща

        Самолетите снасят яйцата си

        Внимание пущаме котва

Внимавайте в котвата която те спущат

Добре ще е ако сте от небето

Орлов нокът се изкачва от небето

Земни октоподи тупкат и трептят

Ние сме толкова много собствени гробокопачи

Бледи октоподи върху тебеширени вълни

О октоподи с бледи човки

Около къщата е океанът който ти познаваш

И който никога не си почива

(„Калиграми“)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.